**Ministru kabineta noteikumu projekta “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: 1) nodrošināt Latvijas valsts un Latvijas dalībnieku dalību:a) Eiropas Augstas veiktspējas datošanas kopuzņēmumā (EuroHPC)un tā īstenojamajos projektos; b) Eiropas pētniecības infrastruktūras konsorcija “Veselības, novecošanas un pensionēšanās apsekojums Eiropā” (SHARE ERIC) 9. posmā;2) noteikt regulējumu par nelikumīga komercdarbības atbalsta atgūšanu;3) grozītas (palielinātas) projektā nodarbinātajam personālam atalgojuma likmju griestus.Projekts stāsies spēkā Oficiālo publikāciju un tiesiskās informācijas likumā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk – projekts):1) saskaņā ar Zinātniskās darbības likuma 13.panta trešās daļas 4.punktu, kas nosaka, ka ministrija koordinē starptautiskās sadarbības programmas pētniecības un tehnoloģiju jomās un Ministru kabineta noteiktajā kārtībā nodrošina finansiālu atbalstu dalībai šajās programmās; 2) ievērojot Ministru kabineta 2021.gada 21.janvāra sēdes protokollēmuma (prot Nr.8 28.§) 4.punktu, kas uzdod ministrijai līdz 2021.gada 1.aprīlim izstrādāt un izglītības un zinātnes ministram noteiktā kārtībā iesniegt izskatīšanai Ministru kabinetā grozījumus Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”, paredzot tajos SHARE ERIC pētījuma posmu (viļņu) izmaksu segšanu;3) ievērojot Ministru kabineta 2021.gada 25.februāra sēdes protokollēmuma (prot Nr.20 33.§) 4.punktu, kas uzdod ministrijai līdz 2021.gada 1.aprīlim izstrādāt un izglītības un zinātnes ministram noteiktā kārtībā iesniegt izskatīšanai Ministru kabinetā grozījumus MK noteikumos, iekļaujot tajos informāciju par visiem publiskās un privātās partnerības kopuzņēmumu projektiem, kuros Latvija piedalās, nodrošinot attiecīgu valsts līdzfinansējumu, tajā skaitā Latvijas dalību kopuzņēmumā *EuroHPC*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija:Ministru kabineta 2015.gada 26.maija noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” (turpmāk - MK noteikumi) paredz finansiālu atbalstu Latvijas dalībniekiem dalībai Eiropas Savienības (turpmāk – ES) pētniecības, inovāciju, tehnoloģiju attīstības un demonstrācijas programmu projektos, kuri ir noteiktā kārtībā kvalificējušies un to apstiprina attiecīga kompetenta ES lēmējinstitūcija, kā rezultātā Latvijas dalībnieki iegūst ES līdzfinansējuma daļu projektam un ir tiesības MK noteikumu kārtībā pretendēt uz valsts budžeta finansējumu valsts līdzfinansējuma vai valsts atbalsta veidā (turpmāk – atbalsts). Projekts nepieciešams, lai:1) nodrošinātu Latvijas valsts un Latvijas dalībnieku dalību Eiropas Augstas veiktspējas datošanas kopuzņēmumā (EuroHPC) un šī kopuzņēmuma īstenojamajos projektos, kā arī Eiropas pētniecības infrastruktūras konsorcija “Veselības, novecošanas un pensionēšanās apsekojums Eiropā” (SHARE ERIC) 9. posmā;2) atrisinātu problēmu, kas saistīta ar nekonkurētspējīgiem atalgojuma likmju griestiem projektos nodarbinātajam personālam, kas nav atjaunoti kopš 2015. gada.Projekts izstrādāts ar mērķi izpildīt Ministru kabineta 2021.gada 21.janvāra sēdes protokollēmuma (prot Nr.8 28.§) 4.punktu un Ministru kabineta 2021.gada 25.februāra sēdes protokollēmuma (prot Nr.20 33.§) 4.punktu, MK noteikumos iekļaut Eiropas pētniecības infrastruktūras konsorcija “Veselības, novecošanas un pensionēšanās apsekojums Eiropā (*Survey of Health, Ageing and Retirement in Europe*)” (turpmāk – SHARE) posmu (viļņu) izmaksu segšanu un Latvijas dalību Eiropas Augstas veiktspējas datošanas kopuzņēmumā (*European High Performance Computing Joint Undertaking*) (turpmāk – kopuzņēmums *EuroHPC*). Latvija ir kopuzņēmuma *EuroHPC* locekle.Ar projektu tiks nodrošināts atbalsts Latvijas dalībniekiem, piedaloties kopuzņēmuma *EuroHPC* projektu īstenošanā.Latvijai īpaši aktuāls ir kopuzņēmuma *EuroHPC* valdes apstiprinātais projekts *EuroCC - National Competence Centres in the framework of EuroHPC* (turpmāk – *EuroCC*)[[1]](#footnote-1), kura mērķis ir izveidot Eiropā nacionālo kopuzņēmuma *EuroHPC* dalībvalstu augstas veiktspējas datošanas HPC *(High Performance Computing)* kompetences centru tīklu, kas koordinē visu kopuzņēmuma *EuroHPC* dalībvalstu kompetences centru nacionālās iniciatīvas, atvieglojot šo dalībvalstu nacionālo ieinteresēto personu (institūciju) piekļuvi Eiropas augstas veikstspējas datošanas kompetencei un iespējām dažādās rūpniecības nozarēs un jomās, tādās kā veselības nozare, būvniecība, transports. Latvijas zinātnisko institūciju dalība projektā *EuroCC* ir arī būtiska Latvijas starptautiskās reputācijas stiprināšanai HPC jomā. Latvijas dalībnieku dalība *EuroHPC* kopuzņēmuma projektos sniegs iespējas piekļūt augstas veiktspējas skaitļošanas jaudām, lai apstrādātu liela apjoma datus un veiktu sarežģītus aprēķinus daudzās zinātnes un tautsaimniecības jomās. Izvērsta informācija par *EuroHPC* kopuzņēmumu un *EuroCC* projektu pieejama informatīvajā ziņojumā[[2]](#footnote-2). Ar projektu tiks nodrošināts Latvijas dalība Veselības, novecošanas un pensionēšanās apsekojumā Eiropā *(Survey of Health, Ageing and Retirement in Europe)* (turpmāk - SHARE pētījumā), kas ir starptautisks, multidisciplinārs, longitudināls pētījums par veselību, novecošanu un pensionēšanos Eiropā. SHARE pētījums ir vērsts uz iedzīvotāju virs 50 gadu vecuma dzīves apstākļu izpēti, iekļaujot veselības, ekonomiskos un sociālos aspektus. Harmonizēta SHARE pētījuma metodoloģija un jautājumi ļauj salīdzināt katrā valstī iegūtos rezultātus ar citām 27 ES valstīm un Izraēlu. Datu vākšana SHARE pētījumā notiek viļņos (kārtās) ik pēc diviem gadiem, kas ļauj izsekot respondentu dzīves pārmaiņām ilgākā laika posmā. Dalība SHARE pētījumā sniegs būtisku ieguldījumu sabiedrības veselības un darba tirgus politiku un citās jomās, kā arī sniegs ieguvumus Latvijas zinātniskās kapacitātes un izcilības celšanai, jauniem pētījumiem sabiedrības novecošanas dažādu aspektu izpētē un inovāciju radīšanai sabiedrības novecošanas problēmu risināšanai. Izvērsta informācija par SHARE ERIC un apsekojuma 9. un 10. posmu īstenošanu atrodama informatīvajā ziņojumā[[3]](#footnote-3). Projekts paredz iespēju segt Latvijas valsts dalības maksu SHARE ERIC SHARE pētījuma 9. vilnī. (par 2021. gadu). Par cik Latvijai nav dalībvalsts statuss SHARE ERIC, saskaņā ar SHARE ERIC 2019. gada 14. maija 11. SHARE ERIC padomes sēdes protokola 3. punkta 7. paragrāfu (turpmāk - SHARE ERIC protokols), ar katra minētā pētījuma viļņa īstenošanu saistīti izdevumi valstīm, kam nav biedra statuss SHARE ERIC, bez dalības maksas attiecīgajā vilnī ir jāsedz arī īpaša dalības maksa *(participation fee)*.Ievērojot minēto, lai Latvija nodrošinātu savu dalību 9.vilnī (2021.gads) un ievērojot, ka Latvija vēl nav dalībvalsts statuss SHARE ERIC, saskaņā ar SHARE ERIC protokolu ministrija plāno segt 2021. gada Latvijas valsts īpašo dalības maksu *(participation fee)* no ministrijas apakšprogrammas 70.06.00 „Dalība Eiropas Savienības pētniecības un tehnoloģiju attīstības programmās” pieejamajiem finanšu līdzekļiem. Latvijas kā dalībvalsts statusa iegūšanu SHARE ERIC ir plānots no 2022. gada, par ko ministrija ir sagatavojusi un virza izskatīšanai Ministru kabinetā informatīvā ziņojuma projektu “Par Latvijas dalības aktualizāciju Eiropas pētniecības infrastruktūru stratēģijas foruma (ESFRI) Eiropas pētniecības infrastruktūru Ceļa kartes pētniecības infrastruktūrās un Eiropas pētniecības infrastruktūru konsorcijos”, kur dalības maksas ESFRI infrastruktūru organizācijās paredzēts segt no ministrijas budžeta programmas 70.00.00 “Citu Eiropas Savienības politiku instrumentu projektu un pasākumu īstenošana” apakšprogrammas 70.06.00 “Dalība Eiropas Savienības pētniecības un tehnoloģiju attīstības programmās” piešķirto līdzekļu ietvaros.Papildus minētajiem grozījumiem MK noteikumos, projekts paredz vēl šādus grozījumus MK noteikumos:1) papildināt ar jaunu 4.2.7. apakšpunktu, kas paredz Latvijas dalības maksu un projektu izmaksu segšanu, SHARE Eiropas pētniecības infrastruktūras konsorcijā *(European Research Infrastructure Consortium)* (turpmāk – ERIC);2) papildināt ar jaunu 9.1 punktu un 12.16.apakšpunktu, saskaņā ar kuriem Valsts izglītības un attīstības aģentūra (turpmāk – aģentūras) slēdz atbalsta līgumu par valsts atbalsta piešķiršanu, ja atbalsta pretendents uz šī līguma slēgšanas dienu atbilst visiem MK noteikumos ietvertajiem regulas Nr.651/2014 nosacījumiem. Pēc minētās atbilstības konstatējuma, aģentūra un atbalsta pretendenta paraksta līgumu un datums, kurā abas puses ir parakstījušas šo līgumu ir uzskatāms par valsts atbalsta piešķiršanas datumu.”;3) papildināt ar jaunu10.¹ punktu par saņemtā atbalsta atmaksāšanu, kur projekta īstenotājam ir pienākums atmaksāt aģentūrai projekta ietvaros saņemto nelikumīgo komercdarbības atbalstu, ja konstatē, ka valsts atbalsts vai valsts līdzfinansējums ir piešķirts kā nelikumīgs komercdarbības atbalsts, atbilstoši Komercdarbības atbalsta kontroles likuma IV. un V. nodaļas nosacījumiem, ņemot vērā to, ka nelikumīga valsts atbalsta atgūšana ir jānodrošina gan gadījumos, kad tiek konstatēti Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014) pārkāpumi, gan arī tad, ja ar saimniecisko darbību nesaistīts projekts tā īstenošanas laikā kļūst par ar saimniecisko darbību saistītu projektu, bet komercdarbības atbalsta kontroles nosacījumi tam piemēroti nav.Ievērojot minēto projekta īstenotājs zinās, ka, konstatējot nelikumīgu komercdarbības atbalstu aģentūra atgūst atbalstu saskaņā ar Komercdarbības atbalsta kontroles likuma IV. un V. nodaļā noteikto, ievērojot šī likuma 2.panta 11.punktā noteikto terminu “nelikumīgs komercdarbības atbalsts”. Minētais ir attiecināms arī tad, ja netiek izpildīts MK noteikumu 3.4.apakšpunkts par saimnieciskas darbības nesaistīta projekta īstenošanu, jo minētais termins nosaka, ka par nelikumīgu komercdarbības atbalstu uzskata arī nepamatoti izlietotu komercdarbības atbalstu, tas ir, tādu komercdarbības atbalstu, kuru tā saņēmējs izmanto, pārkāpjot tā tiesību akta nosacījumus, ar kuru komercdarbības atbalsta saņēmējam saskaņā ar tiesību aktos noteikto tika piešķirtas tiesības saņemt komercdarbības atbalstu, vai pārkāpjot tāda Eiropas Komisijas lēmuma nosacījumus, kurš pieņemts atbilstoši Padomes regulas Nr. [2015/1589](http://eur-lex.europa.eu/eli/reg/2015/1589/oj/?locale=LV) 4. panta 2. un 3. punktam vai 9. panta 2., 3. vai 4. punktam.Atbilstoši pašreizējai Eiropas Savienības tiesu judikatūrai, gadījumā, ja ir pārkāptas regulas Nr.651/2014, prasības, atbalsta sniedzējs pats pēc savas iniciatīvas veic visa nelikumīgā komercdarbības atbalsta atgūšanu un tam ir jāpieprasa no atbalsta saņēmēja procenti par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū[[4]](#footnote-4).Nelikumīga valsts atbalsta atgūšana tiks veikta gan gadījumos, kad tiek konstatēti regulas Nr. 651/2014 pārkāpumi, gan arī tad, ja ar saimniecisko darbību nesaistīts projekts tā īstenošanas laikā kļūst par ar saimniecisko darbību saistītu projektu un nav piemērots komercdarbības atbalsta kontroles normatīvais regulējums. Ievērojot minēto, arī attiecībā uz piešķirto valsts līdzfinansējumu, gadījumā, ja tas projekta realizācijas gaitā kļūst par valsts atbalstu, arī attiecībā uz to tiks veikta nelikumīgā komercdarbības atbalsta atgūšana, kur projekta īstenotājam būs pienākums atmaksāt aģentūrai projekta ietvaros saņemto nelikumīgo komercdarbības atbalstu;4) izteikt jauna redakcijā MK noteikumu 13.1.1.1.1. apakšpunktu par projekta izpildē nodarbinātā personāla izmaksas, lai atrisinātu problēmu, kas ir saistīta ar projekta izpildē nodarbinātā personāla nekonkurētspējīgo atalgojumu. Projektu izpildē nodarbinātā personāla atalgojuma izmaksas nav pārskatītas kopš MK noteikumu stāšanās spēkā, tas ir 2015. gada 17. jūnijā. Saskaņā ar Centrālās statistikas pārvaldes datiem[[5]](#footnote-5), laika posmā no 2015. gada 2. ceturkšņa līdz 2020. gada 4. ceturksnim strādājošo mēneša vidējā darba samaksa Latvijā ir augusi par 43%. MK noteikumu 13.1.1.1. apakšpunktā noteiktie atalgojuma griesti kavē pētniecības organizāciju spēju projektu izpildei piesaistīt atbilstošas kvalifikācijas speciālistus, jo nemotivē pētniecības organizācijas un komersantus vairāk iesaistīties ES un starptautiskos pētniecības, inovāciju, tehnoloģiju attīstības un demonstrācijas programmu projektos, tādējādi neradot iespēju piesaistīt Latvijai lielāku ES un starptautisko organizāciju finansējumu. Saskaņā ar Centrālās statistikas pārvaldes datiem par darba vietām atbilstoši profesiju klasifikatoram, 2015. gada februārī vidējā stundas tarifa likme vadošajam pētniekam bija 10,71 *euro* un pētniekam – 8,99 *euro[[6]](#footnote-6)*. 2021. gada februāra vidējā stundas tarifa likme vadošajam pētniekam bija 16,01 *euro* un pētniekam – 12,27 *euro[[7]](#footnote-7)*. Projektā, grozot MK noteikumu 13.1.1.1.1. apakšpunktā noteiktās projekta izpildē nodarbinātā personāla izmaksu likmes, aprēķins veikts šādi:Zinātniskā vadītāja izmaksu griesti (30 *euro*/tundā (noapaļoti līdz veselam *euro*) = (2015. gadā pieņemtie izmaksu griesti (20 *euro*/stundā) x 2015. gada februāra vidējā stundas tarifa likme vadošajam pētniekam (10,71 *euro*/stundā))/2021. gada februāra vidējā stundas tarifa likme vadošajam pētniekam (16,01 *euro*/stundā).Galvenā izpildītāja izmaksu griesti (24 *euro*/stundā (noapaļoti līdz veselam *euro*) = (2015. gadā pieņemtie izmaksu griesti (16 *euro*/stundā) x 2015. gada februāra vidējā stundas tarifa likme vadošajam pētniekam (10,71 *euro*/stundā)) / 2021. gada februāra vidējā stundas tarifa likme vadošajam pētniekam (16.01 *euro*/stundā).Projekta izpildītāja izmaksu griesti (19 *euro*/stundā (noapaļoti līdz veselam *euro*) = (2015. gadā pieņemtie izmaksu griesti (14 *euro*/stundā) x 2015. gada februāra vidējā stundas tarifa likme pētniekam (8,99 *euro* /stundā))/ 2021. gada februāra vidējā stundas tarifa likme pētniekam (12,27 *euro*/stundā).Ievērojot minēto, ar projektu tiek paaugstinātas maksimālās projekta izpildē nodarbinātā personāla izmaksu likmes no 20 *euro* stundā līdz 30 *euro* stundā projekta zinātniskajam vadītājam, no 16 *euro* stundā līdz 24 *euro* stundā projekta galvenajam izpildītājam, no 14 *euro* stundā līdz 19 *euro* stundā projekta izpildītājam. Šis atlīdzību likmju paaugstinājums nemaina pētniecības projekta kopējo finansējumu;5) paredz izteikt jaunā redakcijā MK noteikumu 22.1 punktu, paredzot, ka lēmumu par valsts atbalsta piešķiršanu šo noteikumu ietvaros pieņem līdz 2023. gada 30. jūnijam (tagad tas ir līdz 2021.gada 31.decembrim) atbilstoši Komisijas regulas (ES) 2020/972[[8]](#footnote-8) 2.panta 5.punktam, ka lēmumu par valsts atbalsta piešķiršanu šo noteikumu ietvaros pieņem līdz 2023.gada 31.decembrim;7) paredz jaunu noslēguma noteikumu, ka grozījumi MK noteikumu 13.1.1.1.1.1., 13.1.1.1.1.2. un 13.1.1.1.1.3. apakšpunktā piemēro ar 2021. gada 1. augustu, un tie nav attiecināmi uz atbalsta līgumiem, kurus slēdz līdz 2021.gada 31.jūlijam. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts izglītības un attīstības aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Zinātnisko institūciju reģistrā reģistrētās zinātniskās institūcijas (<https://sciencelatvia.lv/#/pub/scientific_institution/list>) un tajās nodarbinātie un studējošie;
2. Komercreģistrā reģistrētās komercsabiedrības un tajā nodarbinātie;

3) Valsts izglītības attīstības aģentūra un tajā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs pozitīva ietekme uz tautsaimniecību, sekmējot uzņēmumu konkurētspēju caur publiskajām investīcijām pētniecībā un attīstībā. Tiks labvēlīgi ietekmēts zinātnisko institūciju finansiālais stāvoklis un nodarbinātība, saņemot finansiālu atbalstu projektu īstenošanai no Eiropas Savienības institūcijām un valsts budžeta līdzfinansējuma veidā.Tautsaimniecībā tiks piesaistīts ES finansējums.Administratīvais slogs minētajām sabiedrības mērķgrupām, institūcijām un Valsts izglītības attīstības aģentūrai nemainās, jo nemaina to tiesības un pienākumus, kā arī veicamās darbības atbilstoši MK noteikumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  |
| Rādītāji | 2021.gads | Turpmākie trīs gadi (*euro*) |
| 2022.g. | 2023.g. | 2024.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 544 515 |  0 |  3 099 525 |  0 |   2 905 004 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  5 544 515 |  0 |  3 099 525 |  0 |   2 905 004 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   5 640 265 | 317 500 |   3 099 525 | 363 000 |   2 905 004 |  60 000 |  121 000 |
| 2.1. valsts pamatbudžets |  5 640 265 | 317 500 |  3 099 525 | 363 000 |  2 905 004 |  60 000 |  121 000 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |   -95 750 |  -317 500 |  0 | -363 000 |  0 | -60 000 |  -121 000 |
| 3.1. valsts pamatbudžets |  -95 750 |  -317 500 |  0 |  -363 000 |  0 |  -60 000 |  -121 000 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +307 000 | X | +363 000 | X | +60 000 | +121 000 |
| 5. Precizēta finansiālā ietekme | X | 10 500 | X | 0 | X | 0 |  0 |
| 5.1. valsts pamatbudžets | 10 500 | 0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projektā plānotās nodarbinātā personāla atalgojuma likmes izmaiņas projektu finansējuma ietvaros tiks piemērotas ar 2021.gada 1. augustu, un nav attiecināmas uz atbalsta līgumiem, kurus slēdz līdz 2021.gada 31.jūlijam. Veicot grozījumus atbalsta līgumiem, kuri noslēgti līdz 2021.gada 31.jūlijam, nav piemērojami projektā noteiktie nodarbinātā personāla atalgojuma likmes izmaiņas projektu finansējuma ietvaros.Dalības maksa par 2021. gadu SHARE ERIC 9. vilnī 10 500 *euro* apmērā tiks segta no Izglītības un zinātnes ministrijas apakšprogrammas 70.06.00 „Dalība Eiropas Savienības pētniecības un tehnoloģiju attīstības programmās” pieejamajiem finanšu līdzekļiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ar Ministru kabineta 2021.gada 25.februāra sēdes lēmumu (prot. Nr.20 33.§) atbalstīta Latvijas dalība kopuzņēmumā *EuroHPC* un tā projektā EuroCC (National Competence Centres in the framework of EuroHPC)*[[9]](#footnote-9)*, atbilstoši noslēgtajam līgumam par kopuzņēmuma *EuroHPC* projekta *EuroCC* īstenošanu.Projekta EuroCC īstenošanas laikā izveidoto nacionālo HPC kompetences centru uzdevums ir veidot vienotu atbalsta struktūru, lai veicinātu augstas veiktspējas datošanas iespēju izmantošanu augstākajā izglītībā, pētniecībā, publiskajā administrācijā un industrijā (īpaši mazos un vidējos uzņēmumos), kā arī izveidotie nacionālie kompetences centri apkopos visās ES valstīs pieejamās kompetences, pieredzi un datošanas resursus. EuroHPC atbalstītā projekta EuroCC īstenošanai 2 gadiem Latvijas partneru īstenošanas izmaksas ir 500 000 EUR apmērā: 2021. gadam – 250 000 euro, 2022. gadam – 250 000 euro, un piesaistīts EuroHPC finansējums 500 000 EUR apmērā.Ar Ministru kabineta 2021.gada 21.janvāra sēdes lēmumu (prot. Nr.8 28.§) atbalstīts ministrijas priekšlikums nodrošināt Latvijas dalību SHARE ERIC 9. un 10. posmos (viļņos) no 2021.gada un atļaut uzņemties jaunas valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammas 70.06.00 "Dalība Eiropas Savienības pētniecības un tehnoloģiju attīstības programmās" Eiropas Savienības politiku instrumentam “Atbalsts Eiropas Savienības pētniecības un tehnoloģiju attīstības projektu īstenošanai” 2021. - 2024.gadam kopā 351 000 *euro*, tajā skaitā 2021.gadam – 57 000 *euro*, 2022.gadam – 113 000 *euro*, 2023.gadam – 60 000 *euro*, 2024.gadam – 121 000 *euro* ”.Minēto projektu finansējumu nodrošināšanai Izglītības un zinātnes ministrija normatīvajos aktos noteiktā kārtībā iesniedza Finanšu ministrijā valsts budžeta līdzekļu pārdales pieprasījumu no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammu 70.06.00. "Dalība Eiropas Savienības pētniecības un tehnoloģiju attīstības programmās".2021.gadā norādītā finansiālā ietekme ir ārvalstu finanšu palīdzības atlikumi, saskaņā ar likumu „Par valsts budžetu 2021.gadam”.Latvijas kā dalībvalsts statusa iegūšanu Eiropas pētniecības infrastruktūras konsorcijā “Veselības, novecošanas un pensionēšanās apsekojums Eiropā” (SHARE ERIC) ir plānots no 2022. gada, par ko ministrija ir sagatavojusi un virza izskatīšanai Ministru kabinetā informatīvā ziņojuma projektu “Par Latvijas dalības aktualizāciju Eiropas pētniecības infrastruktūru stratēģijas foruma (ESFRI) Eiropas pētniecības infrastruktūru Ceļa kartes pētniecības infrastruktūrās un Eiropas pētniecības infrastruktūru konsorcijos”. |
|  |  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai 4. panta 2. punktu, par atbalsta shēmas pagarinājumu ir nepieciešams nosūtīt Eiropas Komisijai informāciju par izmaiņām atbalsta programmā. Paziņojums Eiropas Komisijai nosūtāms, izmantojot SANI 2 sistēmu atbilstoši kārtībai, kas noteikta Ministru kabineta 2014. gada 16. decembra noteikumos Nr. 759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības”.Izglītības un zinātnes ministrija 20 darbdienu laikā pēc projekta spēkā stāšanās nosūtīs kopsavilkuma informāciju par plānotajām izmaiņām (atbalsta sniegšanas perioda pagarinājumu), lai nodrošinātu noteikumu projekta atbilstību komercdarbības atbalsta kontroles regulējumam.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai 4. panta 2. punktu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē (turpmāk – A aile) minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 794/2004 4.panta 2.punkts |  | A ailē minētā ES tiesību akta vienība ieviesta pilnībā.Atbildīgā institūcija ir aģentūra. | Projekts neparedz stingrākas prasības nekā A ailē minētā ES tiesību akta vienība. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības iesaiste nav nepieciešama, jo projekts satur regulējumu, kas ir ietverti citos tiesību aktos. |
| 2. | Sabiedrības līdzdalība projekta izstrādē | Projektā ir ietverts Latvijas Zinātņu akadēmijas 2021. gada 15. janvārā vēstulē „Par Ierosinājums 26.05.2015.Ministru kabineta noteikumu Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” grozījumu veikšanai” ierosinājums par projektā nodarbināto atalgojumu. |
| 3. | Sabiedrības līdzdalības rezultāti | LZA vēstulē iekļautais priekšlikums ir ņemts vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zinātnisko institūciju reģistrā reģistrētās zinātniskās institūcijas, Komercreģistrā reģistrēti uzņēmumi, Valsts izglītības attīstības aģentūra un ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiks veikta jaunu institūciju izveide, esošu institūciju likvidācija vai reorganizācija, līdz ar to nav ietekme uz institūcijas cilvēkresursiem. |
| 3. | Cita informācija | Nav. |

Iesniedzēja:

Izglītības un zinātnes ministre Anita Muižniece

Vizē:

Valsts sekretārs Jānis Volberts

Depkovska, 67047772

anita.depkovska@izm.gov.lv

A.M.Blūms, 67047798

aleksandrs-martins.blums@izm.gov.lv

1. <https://www.hlrs.de/about-us/research/current-projects/eurocc/> [↑](#footnote-ref-1)
2. http://tap.mk.gov.lv/doc/2021\_02/IZMzino\_260121\_EuroHPC.278.DOCX [↑](#footnote-ref-2)
3. http://tap.mk.gov.lv/doc/2021\_02/IZMzino\_271120\_SHARE.2575.docx [↑](#footnote-ref-3)
4. Eiropas Savienības Tiesas 2019. gada 5. marta spriedums lietā Nr. C-349/17 Eesti Pagar AS pret Ettevõtluse Arendamise Sihtasutus un Majandus- ja Kommunikatsiooniministeerium (ECLI:EU:C:2019:172 )<https://curia.europa.eu/juris/liste.jsf?num=C-349/17&language=LV> [↑](#footnote-ref-4)
5. https://www.csb.gov.lv/lv/statistika/statistikas-temas/socialie-procesi/darba-samaksa [↑](#footnote-ref-5)
6. https://www.vid.gov.lv/sites/default/files/info%20par%20darba%20vietam%202015.gada%20februari%20atbilstosi%20profesiju%20klasifikatoram.pdf [↑](#footnote-ref-6)
7. https://www.vid.gov.lv/sites/default/files/kopsavilkums\_par\_profesijam\_2021\_gada\_februaris\_bez\_retajam\_profesijam.xlsx [↑](#footnote-ref-7)
8. Komisijas Regula (ES) 2020/972 (2020. gada 2. jūlijs), ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (Dokuments attiecas uz EEZ) <https://eur-lex.europa.eu/legal-content/lv/TXT/?uri=CELEX:32020R0972> [↑](#footnote-ref-8)
9. https://www.hlrs.de/about-us/research/current-projects/eurocc/ [↑](#footnote-ref-9)